|  |
| --- |
| **ПРАВИЛНИК****О ПОДСТИЦАЈИМА ПРОГРАМИМА ЗА ДИВЕРСИФИКАЦИЈУ ДОХОТКА И УНАПРЕЂЕЊЕ КВАЛИТЕТА ЖИВОТА У РУРАЛНИМ ПОДРУЧЈИМА КРОЗ ПОДРШКУ МЛАДИМ ПОЉОПРИВРЕДНИЦИМА***("Сл. гласник РС", бр. 46/2018 и 50/2018)* |

**I УВОДНЕ ОДРЕДБЕ**

**Члан 1**

Овим правилником ближе се прописују врсте подстицаја програмима за диверсификацију дохотка и унапређење квалитета живота у руралним подручјима кроз подршку младим пољопривредницима, услови, начин остваривања права на подстицаје, образац пријаве на конкурс за остваривање права на подстицаје, као и максимални износ подстицаја по кориснику и по појединим врстама подстицаја.

**Члан 2**

Поједини изрази употребљени у овом правилнику имају следеће значење:

1) *добављач* јесте правно лице и предузетник који обавља трговину, као и пољопривредник који је регистрован у складу са прописом којим се уређује пољопривреда и рурални развој и који у погледу пољопривредних производа који су предмет регистрације има статус трговца у складу са законом којим се уређује трговина;

2) *квалитетна приплодна грла* јесу грла говеда, оваца, коза, свиња и селекционисаних пчелињих матица која испуњавају прописане услове у погледу порекла, екстеријера, расних и производних особина, услове за увођење у приплод, као и друге прописане услове у складу са законом којим се уређује сточарство;

3) *машине* јесу машине и механизација са карданским вратилом, односно другом припадајућом опремом неопходном за њихову редовну употребу у примарној пољопривредној производњи;

4) *нова опрема и машина* јесте опрема, машина и механизација која се први пут ставља у употребу и чији су сви саставни делови нови;

5) *педигре* јесте документ о пореклу и производним особинама квалитетне приплодне домаће животиње у складу са законом који уређује сточарство;

6) *повезана лица* јесу носилац и чланови породичног пољопривредног газдинства, супружници, ванбрачни партнери, крвни сродници у правој линији, крвни сродници у побочној линији закључно са трећим степеном сродства, сродници по тазбини до другог степена сродства, усвојилац и усвојеник, лица између којих је извршен пренос управљачких права и лица која су повезана у смислу закона којим се уређује порез на добит правних лица;

7) *предрачун* јесте профактура, предуговор, понуда или друга врста предрачуна која садржи: назив и седиште добављача, датум издавања предрачуна, назив произвођача, годину производње и тип, односно модел машина и опреме, име, презиме, пребивалиште и број пољопривредног газдинства пољопривредника добављача квалитетног приплодног грла и старост животиња, укупну вредност предмета инвестиције, износ пореза на додату вредност, начин и рок испоруке као и друге податке који се односе на набавку предмета инвестиције;

8) *примарна биљна производња* јесте производња биљних култура у складу са шифарником биљне производње који је саставни део прописа којим се уређује регистар пољопривредних газдинстава, и то: житарица, индустријског биља, крмног биља, ароматичног и лековитог биља, поврћа, цвећа, воћа и грожђа;

9) *примарна сточарска производња* јесте производња млека (крављег, овчијег и козијег), меса (тов јунади, производња јунећег/говеђег меса у систему "крава - теле", производња прасади за тов, тов свиња, узгој оваца, коза, бројлера и товних ћурки у сврху производње меса), конзумних кокошијих јаја, меда и других пчелињих производа;

10) *реализација инвестиције* јесте извршење свих радњи везаних за набавку предмета инвестиције, осим прибављања предрачуна, и то: закључење купопродајног уговора, промет робе, издавање докумената који прате робу, преузимање робе, исплата цене у потпуности, као и стављање инвестиције у функцију у складу са наменом;

11) *члан уже породице* јесте брачни друг, дете рођено у браку и ван брака, усвојено дете и пасторак, који живе у заједничком домаћинству са подносиоцем пријаве на конкурс.

**II ВРСТЕ ПОДСТИЦАЈА**

**Члан 3**

Подстицаји обухватају подршку програмима за диверсификацију дохотка и унапређење квалитета живота у руралним подручјима кроз подршку младим пољопривредницима, и то:

1) подстицаји програму за подршку инвестицијама за развој и унапређење примарне биљне производње на пољопривредним газдинствима младих пољопривредника;

2) подстицаји програму за подршку инвестицијама за развој и унапређење примарне сточарске производње на пољопривредним газдинствима младих пољопривредника;

3) подстицаји програму за подршку инвестицијама за развој и унапређење примарне сточарске производње кроз набавку квалитетних приплодних грла на пољопривредним газдинствима младих пољопривредника.

Подстицаји програму из става 1. тачка 1) овог члана обухватају набавку:

1) нове опреме и машина за примарну производњу биљака у заштићеном простору;

2) нове опреме и машина за примарну производњу воћа и грожђа;

3) нове опреме и машина за примарну производњу поврћа, цвећа, ароматичног и лековитог биља;

4) нове опреме и машина за убирање воћа, грожђа, поврћа, цвећа, ароматичног и лековитог биља;

5) нове опреме и машина за примарну производњу житарица, индустријског и крмног биља;

6) нове опреме и машина за обраду земљишта, заштиту биљака (од болести, корова и штеточина), прихрањивање/ђубрење и транспорт примарних пољопривредних производа;

7) нове опреме и машина за наводњавање усева у примарној биљној пољопривредној производњи.

Подстицаји програму из става 1. тачка 2) овог члана обухватају набавку:

1) нове опреме и машина за припрему, дистрибуцију и складиштење концентроване и кабасте сточне хране;

2) нове опреме и машина за манипулацију и дистрибуцију чврстог, полутечног и течног стајњака;

3) нове опреме којом се штити добробит животиња;

4) нове опреме за вагање, усмеравање и обуздавање животиња;

5) нове опреме за производњу конзумних кокошијих јаја;

6) нове опреме и машина за пчеларство.

Подстицаји програму из става 1. тачка 3) овог члана обухватају следеће прихватљиве инвестиције за набавку:

1) грла говеда, и то:

(1) јуница млечних и комбинованих раса старости од 12 до 31 месец у моменту издавања рачуна о набавци,

(2) јуница товних раса старости од 12 до 34 месеца у моменту издавања рачуна о набавци,

(3) бикова товних раса старости од 12 до 34 месеца у моменту издавања рачуна о набавци;

2) грла оваца и коза, и то:

(1) оваца - двиски старости од шест до 18 месеци у моменту издавања рачуна о набавци,

(2) коза - двиски старости од шест до 18 месеци у моменту издавања рачуна о набавци,

(3) двизаца оваца, односно коза старости од шест до 18 месеци у моменту издавања рачуна о набавци;

3) грла свиња, и то:

(1) назимица старости од седам до 12 месеци у моменту издавања рачуна о набавци,

(2) супрасних назимица од девет до 12 месеци у моменту издавања рачуна о набавци,

(3) нерастова старости од седам до 12 месеци у моменту издавања рачуна о набавци;

4) селекционисаних пчелињих матица.

**Члан 4**

Прихватљиве инвестиције за које се одобравају подстицаји из члана 3. ст. 2. и 3. овог правилника дате су у Прилогу 1 - Подстицаји и прихватљиве инвестиције у оквиру програма који се односе на диверсификацију дохотка и унапређење квалитета живота у руралним подручјима кроз подршку младим пољопривредницима, који је одштампан уз овај правилник и чини његов саставни део (у даљем тексту: Прилог 1).

**Члан 5**

Подстицајима се не надокнађују:

1) порези, укључујући и порез на додату вредност;

2) царинске, увозне и остале административне таксе, као и накнада за потребне сагласности од државних институција и јавних предузећа;

3) трошкови банкарске провизије, трошкови јемства и слично;

4) трошкови превоза, монтаже и други оперативни трошкови;

5) куповина половне опреме, механизације и материјала;

6) допринос у натури (сопствени рад и материјал подносиоца пријаве);

7) набавка инвестиције из Прилога 1 и/или члана 3. став 4. овог правилника, путем лизинга, цесије, компензације, асигнације или на други начин који представља неки облик гашења обавезе путем пребијања дугова.

III УСЛОВИ ЗА ОСТВАРИВАЊЕ ПРАВА НА ПОДСТИЦАЈЕ

**Услови у погледу лица**

**Члан 6**

Право на подстицаје остварује физичко лице - носилац комерцијалног породичног пољопривредног газдинства ако:

11) је као носилац, односно члан комерцијалног породичног пољопривредног газдинства први пут уписано у Регистар пољопривредних газдинстава (у даљем тексту: Регистар) почев од 1. јануара године која претходи години у којој подноси пријаву на конкурс и налази се у активном статусу;

2) на дан подношења пријаве на конкурс има навршених 18 година живота;

3) у календарској години у којој подноси пријаву на конкурс има навршених највише 40 година живота.

**Општи услови за одобравање права на подстицаје**

**Члан 7**

Лице из члана 6. овог правилника остварује право на подстицаје, ако:

1) није започело реализацију инвестиције која је предмет пријаве у складу са овим правилником и конкурсом;

2) за инвестицију за коју подноси пријаву на конкурс, не користи подстицаје по неком другом основу (субвенције, подстицаји, донације), односно ако иста инвестиција није предмет другог поступка за коришћење подстицаја, осим подстицаја у складу са посебним прописом којим се уређује кредитна подршка регистрованим пољопривредним газдинствима;

3) нема евидентираних доспелих неизмирених дуговања према министарству надлежном за послове пољопривреде, по основу раније остварених подстицаја, субвенција и кредита;

4) нема нереализованих инвестиција за које му је одобрено право на подстицаје на основу закона којим се уређују подстицаји у пољопривреди и руралном развоју;

5) није било корисник подстицаја по основу прописа којим се уређују подстицаји за диверсификацију дохотка и унапређење квалитета живота у руралним подручјима кроз подршку младим пољопривредницима;

6) је измирило доспеле обавезе по основу јавних прихода;

7) добављач и подносилац пријаве на конкурс не представљају повезана лица.

**Посебни услови за остваривање права на подстицаје**

**Члан 8**

Лице из члана 6. овог правилника које испуњава услове из члана 7. овог правилника, остварује право на подстицаје из члана 3. став 1. тачка 1) овог правилника, ако у Регистру има уписане одговарајуће површине пољопривредног земљишта под производњом одговарајућих биљних култура, као и ако је предмет инвестиције везан за производњу тих биљних култура, и то за:

1) подстицаје из члана 3. став 2. тачка 1) овог правилника ако у Регистру има уписано мање од 0,5 ха под производњом биљака у заштићеном простору;

2) подстицаје из члана 3. став 2. тачка 2) овог правилника ако у Регистру има уписано: мање од 2 ха јагодичастог воћа и/или мање од 5 ха осталог воћа и/или 0,2-100 ха грожђа;

3) подстицаје из члана 3. став 2. тачка 3) овог правилника ако у Регистру има уписано: 0,1-50 ха цвећа и/или мање од 3 ха производње поврћа на отвореном пољу и/или мање од 50 ха под производњом ароматичног и лековитог биља;

4) подстицаје из члана 3. став 2. тачка 4) овог правилника ако у Регистру има уписано: мање од 2 ха јагодичастог воћа и/или мање од 5 ха осталог воћа и/или 0,2-100 ха грожђа и/или 0,1-50 ха цвећа и/или мање од 3 ха производње поврћа на отвореном пољу и/или мање од 50 ха под производњом ароматичног и лековитог биља;

5) подстицаје из члана 3. став 2. тачка 5) овог правилника ако у Регистру има уписано мање од 50 ха под житарицама, индустријским, односно крмним биљем;

6) подстицаје из члана 3. став 2. тачка 6) овог правилника ако у Регистру има уписано: мање од 2 ха јагодичастог воћа и/или мање од 5 ха осталог воћа и/или 0,2-100 ха грожђа и/или 0,1-50 ха цвећа и/или мање од 3 ха производње поврћа на отвореном пољу и/или мање од 50 ха под производњом ароматичног и лековитог биља и/или мање од 50 ха под житарицама, индустријским, односно крмним биљем;

7) подстицаје из члана 3. став 2. тачка 7) овог правилника ако у Регистру има уписано: мање од 2 ха јагодичастог воћа и/или мање од 5 ха осталог воћа и/или 0,2-100 ха грожђа и/или 0,1-50 ха цвећа и/или мање од 3 ха производње поврћа на отвореном пољу и/или мање од 50 ха под производњом ароматичног и лековитог биља и/или мање од 100 ха под житарицама, индустријским, односно крмним биљем.

Лице из члана 6. овог правилника које испуњава услове из члана 7. овог правилника, остварује право на подстицаје за инвестиције везане за производњу грожђа и ако је уписано у Виноградарски регистар у складу са законом којим се уређује област виноградарства и винарства.

**Члан 9**

Лице из члана 6. овог правилника које испуњава услове из члана 7. овог правилника, остварује право на подстицаје из члана 3. став 1. тачка 2) овог правилника, ако у Регистру има пријављен одговарајући сточни фонд (податке о врсти животиња и броју газдинства (ХИД) на којима се држе или узгајају), и то за:

1) подстицаје из члана 3. став 3. овог правилника који се односе на производњу крављег млека, ако има од једне до 19 млечних крава у свом власништву, односно у власништву члана комерцијалног породичног пољопривредног газдинства;

2) подстицаје из члана 3. став 3. овог правилника који се односе на производњу меса, ако има објекат за узгој животиња уписан у Регистар објеката, односно Регистар одобрених објеката у складу са законом којим се уређује ветеринарство, укупног капацитета за: мање од 20 говеда и/или мање од 150 оваца, односно коза и/или мање од 30 крмача и/или мање од 100 товних свиња по турнусу и/или мање од 4.000 бројлера по турнусу и/или мање од 400 товних ћурки по турнусу;

3) подстицаје из члана 3. став 3. овог правилника који се односе на производњу конзумних јаја, ако има објекат за држање кока носиља уписан у Регистар објеката, односно Регистар одобрених објеката у складу са законом којим се уређује ветеринарство;

4) подстицаје из члана 3. став 3. овог правилника који се односе на пчеларство, ако има од пет до 500 кошница пријављених у Централној бази података о обележавању животиња код Управе за ветерину.

**Члан 10**

Лице из члана 6. овог правилника које испуњава услове из члана 7. овог правилника, остварује право на подстицаје из члана 3. став 1. тачка 3) овог правилника, ако су квалитетна приплодна грла која су предмет подстицаја, осим селекционисаних пчелињих матица, обележена и регистрована у складу са законом којим се уређује ветеринарство.

IV НАЧИН ОСТВАРИВАЊА ПРАВА НА ПОДСТИЦАЈЕ

**Члан 11**

Поступак за остваривање права на подстицаје покреће се подношењем пријаве на конкурс, који расписује министарство надлежно за послове пољопривреде - Управа за аграрна плаћања (у даљем тексту: Управа), за сваку календарску годину.

Конкурс из става 1. овог члана нарочито садржи образац пријаве на конкурс, услове за остваривање права на подстицаје, документацију, елементе рангирања, начин утврђивања ранг листе, рок за подношење пријаве на конкурс, као и другу документацију и остале информације.

Текст конкурса објављује се на званичној интернет страници министарства надлежног за послове пољопривреде, односно на званичној интернет страници Управе.

**Члан 12**

Пријава на конкурс подноси се на Обрасцу - Пријава за остваривање подстицаја за подршку програмима који се односе на диверсификацију дохотка и унапређење квалитета живота у руралним подручјима кроз подршку младим пољопривредницима, који је одштампан уз овај правилник и чини његов саставни део (у даљем тексту: пријава на конкурс), а у року прописаном конкурсом.

Подносилац пријаве на конкурс подноси само једну пријаву за остваривање права на подстицаје у календарској години.

Пријава на конкурс подноси се за једну или више инвестиција датих у Прилогу 1 и члану 3. став 4. овог правилника.

**Члан 13**

Уз пријаву на конкурс подносилац доставља:

1) предрачун за набавку инвестиције из Прилога 1, односно члана 3. став. 4 овог правилника, не старији од 30 дана од дана подношења пријаве на конкурс;

2) изјаву добављача да може извршити испоруку предмета инвестиције из предрачуна у року од 150 дана од дана издавања предрачуна, као и да нема својство повезаног лица са подносиоцем пријаве на конкурс, дату у Прилогу 2 - Изјава добављача, који је одштампан уз правилник и чини њихов саставни део;

3) уверење о измиреним доспелим обавезама по основу јавних прихода, издато од стране надлежне пореске управе;

4) уверење о измиреним доспелим обавезама по основу јавних прихода, издато од стране надлежног органа јединице локалне самоуправе;

5) потврду надлежног органа јединице локалне самоуправе, према месту пребивалишта подносиоца пријаве на конкурс, да за предметну инвестицију не користи подстицаје по неком другом основу (субвенције, подстицаји, донације), односно да иста инвестиција није предмет другог поступка за коришћење подстицаја;

6) потврду надлежног покрајинског органа да за предметну инвестицију не користи подстицаје по неком другом основу (субвенције, подстицаји, донације), односно да иста инвестиција није предмет другог поступка за коришћење подстицаја - ако подносилац захтева има пребивалиште, односно седиште на територији аутономне покрајине;

7) извод из матичне књиге рођених за подносиоца пријаве на конкурс;

8) копију решења о упису у Виноградарски регистар у складу са законом којим се уређује област виноградарства и винарства, за подстицаје који се односе на инвестиције везане за производњу грожђа.

Ако подносилац пријаве на конкурс не достави потребну документацију из става 1. тач. 3)-8) овог члана, Управа по службеној дужности од надлежних органа прибавља податке о чињеницама о којима се води службена евиденција у складу са законом који уређује општи управни поступак.

**Члан 14**

Уверења и потврде које се достављају уз пријаву на конкурс не могу бити старија од 30 дана од дана подношења.

Сва документа која се достављају уз пријаву на конкурс треба да гласе на подносиоца пријаве и прилажу се у оригиналу или овереној копији, ако овим правилником није прописано другачије.

Документа на страном језику треба да буду преведена на српски језик од стране овлашћеног судског преводиоца.

**Члан 15**

Елементи за рангирање подносилаца пријава на конкурс дати су у Табели - Елементи за бодовање подносилаца пријава на конкурс у сврху рангирања.

|  |  |  |  |  |
| --- | --- | --- | --- | --- |
| **Редни број** | **Елемент** | **Појашњење/остваривање елемента** | **Број бодова** | **Максималан број бодова по елементу** |
| 1.  | Инвестиције се односе на следеће врсте пољопривредне производње: производња јунећег, односно говеђег, јагњећег, односно јарећег меса; производња поврћа, цвећа, воћа, грожђа, ароматичног и лековитог биља  | Да  | 15  | **15** |
| Не  | 0  |
| 2.  | Подносилац пријаве на конкурс је особа женског пола  | Да  | 5  | **5** |
| Не  | 0  |
| 3.  | Подносилац пријаве на конкурс има одговарајуће образовање из области пољопривреде/ветерине/прехрамбене технологије  | Стечено високо образовање из стручне области биотехничке науке на студијама првог и другог степена (инжењер пољопривреде, струковни инжењер пољопривреде, дипл. инжењер пољопривреде, мастер инжењер пољопривреде, специјалиста инжењер пољопривреде, специјалиста струковни инжењер пољопривреде) или из стручне области технолошко инжењерство - одсек за прехрамбену технологију на студијама првог и другог степена (инжењер технологије, струковни инжењер технологије, дипл. инжењер технологије, мастер инжењер технологије, специјалиста инжењер технологије, специјалиста струк. инжењер технологије) или из научне области ветеринарске науке на студијама првог и другог степена, односно на основним студијама у трајању од најмање четири године или специјалистичким студијама на факултету  | 10  | **10** |
|   |
| Завршена средња стручна школа у четворогодишњем трајању пољопривредног, прехрамбеног или ветеринарског смера  | 5  |
| 4.  | Степен развијености општине где се налази пребивалиште подносиоца пријаве на конкурс, у складу са прописима којима се уређује регионални развој  | Група 1  | 0  | **20** |
| Група 2  | 10  |
| Група 3  | 15  |
| Група 4  | 20  |
| 5.  | Статус подносиоца пријаве на конкурс у односу на запослење  | На дан подношења пријаве на конкурс, подносилац пријаве је пријављен на основу ПИО за пољопривреднике - запослен искључиво у пољопривреди  | 15  | **15** |
| На дан подношења пријаве на конкурс, незапослено дуже од две године непрекидно  | 10  |
| На дан подношења пријаве на конкурс, незапослено краће од две године непрекидно  | 5  |
| 6.  | Подносилац пријаве на конкурс има пребивалиште у подручју са отежаним условима рада у пољопривреди у складу са прописом којим се одређују подручја са отежаним условима рада у пољопривреди  | Да  | 20  | **20** |
| Не  | 0  |
| 7.  | Број чланова уже породице подносиоца пријаве на конкурс  | 1  | 0  | **15** |
| 2  | 3  |
| 3  | 6  |
| 4  | 9  |
| 5  | 12  |
| ≥6  | 15  |
| **Укупно, максималан број бодова на конкурсу** | **100** |

Табела - Елементи за бодовање подносилаца пријава на конкурс у сврху рангирања

**Члан 16**

Уз пријаву на конкурс подносилац пријаве, уколико испуњава одређени елемент рангирања, доставља:

1) доказ о стеченом високом образовању из стручне области биотехничке науке на студијама првог и другог степена (инжењер пољопривреде, струковни инжењер пољопривреде, дипл. инжењер пољопривреде, мастер инжењер пољопривреде, специјалиста инжењер пољопривреде, специјалиста струк. инжењер пољопривреде) или стручне области технолошко инжењерство - одсек за прехрамбену технологију на студијама првог и другог степена (инжењер технологије, струковни инжењер технологије, дипл. инжењер технологије, мастер инжењер технологије, специјалиста инжењер технологије, специјалиста струк. инжењер технологије) или научне области ветеринарске науке на студијама првог и другог степена, односно на основним студијама у трајању од најмање четири године или специјалистичким студијама на факултету или завршеној средњој стручној школи у четворогодишњем трајању, пољопривредног, прехрамбеног или ветеринарског смера;

2) доказ Националне службе за запошљавање о трајању периода незапослености;

3) доказ о својству осигураника фонда за ПИО пољопривредника;

4) изјаву о броју чланова уже породице, дату у Прилогу 3 - Изјава подносиоца пријаве на конкурс о броју чланова уже породице, који је одштампан уз овај правилник и чини његов саставни део;

5) фотокопије извода из матичне књиге рођених за чланове уже породице.

**Члан 17**

Управа врши административну обраду пријава на конкурс, провером података из пријаве, документације приложене уз пријаву као и службених евиденција.

Пријаву на конкурс поднету од стране лица које не испуњава услове из члана 6. овог правилника, преурањену и неблаговремену пријаву, пријаву послату факсом или електронском поштом, пријаву на конкурс са документацијом која не гласи на подносиоца, као и сваку наредну пријаву на конкурс истог подносиоца поднету у периоду трајања конкурса, Управа одбацује без разматрања.

Ако после административне обраде пријава на конкурс укупни захтевани износ подстицаја по свим пријавама које испуњавају услове за остваривање права на подстицаје прелази укупна расположива средства опредељена за ову намену, Управа спроводи поступак бодовања и рангирања уредних пријава.

У случају када постоји више подносилаца пријава на конкурс са истим бројем бодова према елементима за рангирање, предност има подносилац пријаве на конкурс који је раније поднео пријаву.

У случају када се ранг листом утврди да нема довољно средстава за све рангиране подносиоце пријаве на конкурс, средства се исплаћују на основу ранг листе, а до висине расположивих средстава утврђених у складу са посебним прописом којим се уређује расподела подстицаја у пољопривреди и руралном развоју.

Ранг листа подносилаца пријава на конкурс се објављује на званичној интернет страници министарства надлежног за послове пољопривреде, односно на званичној интернет страници Управе.

**Члан 18**

Директор Управе решењем одобрава право на подстицаје на основу ранг листе, а до утрошка расположивих средстава утврђених у складу са посебним прописом којим се уређује расподела подстицаја у пољопривреди и руралном развоју.

Решењем из става 1. овог члана подносиоцу пријаве одобрава се да у року од 90 дана од пријема решења у потпуности реализује прихватљиву инвестицију из предрачуна и поднесе Управи прописану документацију којом се доказује реализација инвестиције.

Решењем из става 1. овог члана утврђује се и износ подстицаја на име реализације инвестиције из става 2. овог члана и налаже исплата подстицаја на наменски рачун корисника уписан у Регистар пољопривредних газдинстава.

Решење из става 1. овог члана садржи и податке о обавезама корисника подстицаја у складу са законом којим се уређују подстицаји у пољопривреди и руралном развоју и овим правилником.

**Члан 19**

Корисник подстицаја у потпуности реализује инвестицију под условима, на начин и у року одређеним решењем којим је одобрено коришћење подстицаја, као и у том року Управи доставља:

1) рачун о реализованој инвестицији;

2) отпремницу за набавку предметне инвестиције, односно међународни товарни лист ако је корисник подстицаја директно извршио увоз предмета инвестиције;

3) доказ о извршеном плаћању реализоване инвестиције, и то: потврду о извршеном преносу средстава или извод, оверене од стране банке, а у случају када је физичко лице извршило готовинско плаћање или плаћање картицом може доставити само фискални исечак;

4) гарантни лист, односно изјаву о саобразности за извршену набавку предметне инвестиције, односно изјаву добављача да за предметну инвестицију не постоји обавеза издавања гарантног листа нити изјаве о саобразности;

5) јединствену царинску исправу - само ако је подносилац захтева директно извршио увоз предмета инвестиције.

За подстицаје за набавку квалитетних приплодних грла, поред документације из става 1. овог члана, корисник подстицаја дужан је да Управи достави и:

1) уверење о здравственом стању животиња, оверено од стране надлежног ветеринарског инспектора;

2) уверење о пореклу и производним особинама квалитетног приплодног грла које је предмет подстицаја (педигре), у којем је корисник подстицаја уписан као власник квалитетног приплодног грла - за подстицаје који се односе на набавку квалитетних приплодних - јуница, бикова товних раса, шиљежица и шиљежана, двиски и двисака, назимица и нерастова;

3) уверење о пореклу матице издато од стране главне одгајивачке организације - за подстицаје који се односе на набавку селекционисаних пчелињих матица.

**Члан 20**

Подстицаји се утврђују у процентуалном износу од вредности прихватљиве инвестиције у складу са законом којим се уређују подстицаји у пољопривреди и руралном развоју, односно посебним прописом којим се уређује расподела подстицаја у пољопривреди и руралном развоју.

Ако је корисник подстицаја сам извршио увоз предмета инвестиције, вредност прихватљиве инвестиције из става 1. овог члана представља статистичка вредност робе у динарима утврђена у јединственој царинској исправи.

Максимални износ подстицаја по квалитетном приплодном грлу јесте за набавку:

1) јунице млечне и комбиноване расе из члана 3. став 4. тачка 1) подтачка (1) овог правилника - 140.000 динара;

2) јунице и бика товне расе из члана 3. став 4. тачка 1) подтач. (2) и (3) овог правилника - 125.000 динара;

3) двиске - овце и козе из члана 3. став 4. тачка 2) подтач. (1) и (2) овог правилника - 20.000 динара;

4) двисца из члана 3. став 4. тачка 2) подтачка (3) овог правилника - 30.000 динара;

5) назимице из члана 3. став 4. тачка 3) подтачка (1) овог правилника - 18.000 динара;

6) супрасне назимице и нераста из члана 3. став 4. тачка 3) подтач. (2) и (3) овог правилника - 24.000 динара;

7) селекционисане пчелиње матице из члана 3. став 4. тачка 4) овог правилника - 600 динара.

Максимални износ подстицаја који корисник подстицаја може да оствари у једној календарској години је 1.500.000 динара.

**Члан 21**

Ако у року за реализацију инвестиције добављач престане да постоји или му буде изречена забрана обављања делатности, лице којем је одобрено право на подстицаје може Управи поднети захтев за промену добављача.

Уз захтев за промену добављача из става 1. овог члана лице којем је одобрено право на подстицаје доставља доказ о престанку рада, односно изрицању забране обављања делатности добављачу, као и предрачун и Изјаву добављача - за другог добављача.

Ако у року за реализацију инвестиције дође до поремећаја на тржишту услед којег добављач није у могућности да испоручи предмет инвестиције у складу са решењем из члана 18. овог правилника, лице којем је одобрено право на подстицаје може Управи поднети захтев за промену предмета инвестиције исте врсте.

Уз захтев за промену предмета инвестиције из става 3. овог члана, лице којем је одобрено право на подстицаје доставља изјаву добављача да није у могућности да испоручи предмет инвестиције у складу са решењем из члана 18. овог правилника, изјаву произвођача, односно друге доказе којима се чини вероватним поремећај на тржишту у конкретном случају, као и предрачун и Изјаву добављача за други истоврсни предмет инвестиције.

Ако у року за реализацију инвестиције дође до поремећаја на тржишту услед којег добављач није у могућности да испоручи предмет инвестиције у року за реализацију инвестиције утврђеном решењем из члана 18. овог правилника, лице којем је одобрено право на подстицаје може Управи поднети захтев за продужетак рока за реализацију инвестиције, за додатних 60 дана од дана пријема решења којим се дозвољава продужетак рока.

Уз захтев за продужетак рока за реализацију инвестиције из става 5. овог члана, лице којем је одобрено право на подстицаје доставља: изјаву добављача да није у могућности да испоручи предмет инвестиције у року утврђеном решењем из члана 18. овог правилника, изјаву произвођача, односно друге доказе којима се чини вероватним поремећај на тржишту у конкретном случају, као и изјаву добављача да може да испоручи предметну инвестицију у додатном року од 60 дана из става 5. овог члана.

Ако у року за реализацију инвестиције добављач пољопривредник који има својство трговца у складу са законом којим се уређује трговина, после истека рока за испоруку предмета инвестиције из члана 13. став 1. тачка 2) овог правилника, није више у могућности да изврши испоруку квалитетних приплодних грла у складу са решењем из члана 18. овог правилника, лице којем је одобрено право на подстицаје може Управи поднети захтев за промену добављача или захтев за промену квалитетних приплодних грла.

Уз захтев за промену добављача, односно промену квалитетних приплодних грла из става 7. овог члана, лице којем је одобрено право на подстицаје доставља: изјаву добављача пољопривредника који има својство трговца у складу са законом којим се уређује трговина, да није више у могућности да изврши испоруку квалитетних приплодних грла у складу са решењем из члана 18. овог правилника, као и предрачун и Изјаву добављача - за другог добављача, односно за друга квалитетна приплодна грла.

Управа врши административну обраду захтева из ст. 1-8. овог члана, провером података из захтева, документације приложене уз захтев као и службених евиденција.

Захтев из ст. 1-8. овог члана поднет од стране лица којем није одобрено право на подстицаје, преурањен и неблаговремен захтев, захтев послат факсом или електронском поштом, захтев са документацијом која не гласи на подносиоца којем је одобрено право на подстицаје, Управа одбацује без разматрања.

Директор Управе решењем одобрава промену добављача, односно промену предмета инвестиције, односно продужетак рока за реализацију инвестиције, односно промену квалитетних приплодних грла.

Ако је вредност новог предмета инвестиције из захтева за промену добављача, односно захтева за промену предмета инвестиције, односно захтева за промену квалитетних приплодних грла мања од вредности предмета инвестиције утврђене решењем из члана 18. овог правилника, Управа решењем из става 11. овог члана налаже подносиоцу захтева повраћај вишка исплаћених средстава.

Ако је вредност новог предмета инвестиције из захтева за промену добављача, односно захтева за промену предмета инвестиције, односно захтева за промену квалитетних приплодних грла већа од вредности предмета инвестиције утврђене решењем из члана 18. овог правилника, решењем из става 11. овог члана не може се одобрити додатни износ подстицаја.

**Члан 22**

Корисник подстицаја наменски користи, не отуђује и не омогућава другом лицу коришћење предмета подстицаја у року од три године од дана исплате подстицаја за набавку опреме за примарну биљну и сточарску производњу, односно у року пет година од дана исплате подстицаја за набавку машина за примарну биљну и сточарску производњу.

Корисник подстицаја квалитетна приплодна грла која су предмет подстицаја користи за даљу репродукцију на свом пољопривредном газдинству, и то:

1) квалитетну приплодну јуницу млечне и комбиноване расе и квалитетну приплодну јуницу и бика товне расе, најмање три године од дана набавке;

2) квалитетно приплодно грло: двиске, двисца, назимице, супрасне назимице и нераста, најмање две године од дана набавке;

3) квалитетну приплодну селекционисану пчелињу матицу, најмање три године од дана набавке.

У случају угинућа или принудног клања квалитетног приплодног грла у периоду из става 2. овог члана, корисник подстицаја не враћа подстицајна средства ако у року од 30 дана од дана угинућа или принудног клања, Управи исто пријави и достави доказ издат од стране надлежне ветеринарске службе.

V ЗАВРШНЕ ОДРЕДБЕ

**Члан. 23**

Даном ступања на снагу овог правилника престаје да важи Правилник о подстицајима програмима за диверсификацију дохотка и унапређење квалитета живота у руралним подручјима кроз подршку младим пољопривредницима ("Службени гласник RSˮ, бр. 29/17 и 33/17).

**Члан 24**

Овај правилник ступа на снагу осмог дана од дана објављивања у "Службеном гласнику Републике Србије".

**Прилог 1**

**ПОДСТИЦАЈИ И ПРИХВАТЉИВЕ ИНВЕСТИЦИЈЕ У ОКВИРУ ПРОГРАМА КОЈИ СЕ ОДНОСЕ НА ДИВЕРСИФИКАЦИЈУ ДОХОТКА И УНАПРЕЂЕЊЕ КВАЛИТЕТА ЖИВОТА У РУРАЛНИМ ПОДРУЧЈИМА КРОЗ ПОДРШКУ МЛАДИМ ПОЉОПРИВРЕДНИЦИМА**

Табела 1: Подстицаји и прихватљиве инвестиције за развој и унапређење примарне биљне производње на пољопривредним газдинствима младих пољопривредника

|  |  |  |
| --- | --- | --- |
| Редни број  | Врсте подстицаја  | Прихватљиве инвестиције  |
| 1. | Подстицаји за инвестиције за набавку нове опреме и машина за примарну производњу биљака у заштићеном простору | 1) конструкције за пластенике (алуминијумске, поцинковане челичне, челичне и пластичне)2) вишегодишње, вишеслојне фолије за покривање пластеника3) фолије за сенчење и спречавање губитака топлоте, изузимајући малч фолије4) мреже за сенчење објекта5) опрема и уређаји за додатно осветљење у заштићеном простору6) машине за сетву/садњу и мулчирање у заштићеном простору7) опрема и уређаји за хидропоничну производњу биљака у заштићеном простору8) опрема за вентилацију, хлађење односно грејање простора (центрифугални или аксијални вентилатори, измењивачи топлоте, компресори, кондензатори, вентили, котлови/горионици и пумпе за циркулацију ваздуха)9) опрема и уређаји за вештачко опрашивање биљака10) системи за наводњавање са могућношћу ђубрења и влажење простора микроорошавањем (разводне цеви, латерале, микрораспршивачи, распршивачи, распрскивачи, спојнице, филтери, вентили и славине)11) опрема за обогаћивање угљен диоксидом ((ткз. ђубрење угљен диоксидом при производњи у заштићеном простору)12) мотокултиватори13) машине за пуњење саксија супстратом14) машине за прављење супстрата за производњу цвећа15) опрема за испитивање параметара заштићеног простора:а) инструменти за мерење нивоа угљен-диоксида у затвореном простору,б) инструменти за мерење температуре и влажности земљишта, супстрата и ваздуха,ц) инструменти за мерење електро проводљивости воде и хранљивог раствора (*ЕС метри*),д) инструменти за мерење киселости земљишта и супстрата (*пХ метри*).  |
| 2. | Подстицаји за инвестиције за набавку нове опреме и машина за примарну производњу воћа и грожђа | 1) противградна мрежа2) носачи за противградну мрежу3) стубови за за ограђивање воћњака и винограда4) жичана ограда за ограђивање воћњака и винограда5) материјали за покривање воћарско-виноградарских култура у циљу заштите од мраза - агротекстил6) трогодишње малч фолије - само за јагоду7) материјали за покривање воћарско-виноградарских култура у циљу заштите од високих температура - мрежа за сенчење8) системи за наводњавање у циљу заштите од мраза: разводне цеви, латерале, микрораспршивачи, распршивачи, распрскивачи, спојнице, филтери, вентили као и славине9) прикључне тракторске косачице и машине за кошење и ситњење биљне масе између редова у воћњаку и винограду10) ротоситнилице (ротофрезе)11) фростбустери горионици (прикључна машина)12) задимљивачи (фогери)13) наслони за производне засаде воћа и грожђа(бетонски, метални или дрвени стубови), са пратећом опремом14) прикључна механизација за ситњење и скупљање и брикетирање остатака после жетве/резидбе (балирке, сечке/млинови, брикетерирке до 500 кг/час)15) машине и опрема за орезивање и обликовање биља  |
| 3. | Подстицаји за инвестиције за набавку нове опреме и машина за примарну производњу поврћа, цвећа, ароматичног и лековитог биља | 1) материјали за покривање повртарских култура и цвећа, у циљу заштите од мраза - агротекстил2) материјали за покривање поврћа и цвећа, у циљу заштите од високих температура - мрежа за сенчење3) прикључне сејалице/садилице за сетву/садњу поврћа и цвећа4) системи за наводњавање у циљу заштите од мраза: разводне цеви, латерале, микрораспршивачи, распршивачи, распрскивачи, спојнице, филтери, вентили као и славине  |
| 4. | Подстицаји за инвестиције за набавку нове опреме и машина за убирање воћа, грожђа, поврћа, цвећа, ароматичног и лековитог биља | 1) тресачи, односно други берачи за воће и винову лозу2) машине за скупљање језграстог воћа3) покретне платформе за бербу4) машине за убирање поврћа и цвећа на њиви5) елеватори - купилице за утовар извађеног поврћа на њиви6) машине за везивање резаног цвећа  |
| 5. | Подстицаји за инвестиције за набавку нове опреме и машина за примарну производњу житарица, индустријског и крмног биља | 1) сејалице за сетву житарица, индустријског, односно крмног биља  |
| 6. | Подстицаји за инвестиције за набавку нове опреме и машина за обраду земљишта, заштиту биљака (од болести, корова и штеточина), прихрањивање/ђубрење и транспорт примарних пољопривредних производа | 1) набавку машина за основну обраду земљишта (плугови, тањираче)2) набавку машина за допунску обраду земљишта (култиватори, грубери, подривачи, сетвоспремачи, дрљаче)3) ротоситнилице и ротофрезе4) ваљкови за послесетвену обраду земљишта5) међуредни култиватори6) набавку машина за ђубрење земљишта (расипачи минералног ђубрива минималног капацитета 500 л)7) набавку машина за заштиту биља (тракторске прскалице, атомизери, машине за апликацију пестицида у зони реда)8) машине за уситњавање биљне масе након жетве (сечке и тарупи)9) набавку машина за транспорт пољопривредних производа10) набавку остале опреме (ГПС навигација и др.)  |
| 7. | Подстицаји за инвестиције за набавку нове опреме и машина за наводњавање усева у примарној биљној пољопривредној производњи | 1) пумпе за наводњавање2) агрегати за покретање пумпи (дизел, бензински и електро погон)3) системи за наводњавање "кап по кап": капајући окитени-полидрип цеви, капајуће траке (само за јагоду, поврће и цвеће), цеви, вентури цеви, вентури комплети, дозатори ђубрива, филтери, мрежни улошци за филтере, диск улошци за филтере, капљачи, затварачи за капљаче, носачи полидрипова, бужири, затезачи, копче, тефлон траке, славине, регулатори притиска, ваздушни одушци, бушачи цеви, манометри, кључеви за спојнице, фитинзи (нипле, муфови, колена, лактови, редуцири, разделници, холендери, спојнице, шелне, гумице, затварачи, завршни елементи, стартери, вентили, обујмице, прикључци, изводи, продужеци)4) системи за наводњавање вештачком кишом: пивот системи, водени топови, тифони и распрскивачи5) покривка за акумулацију6) цистерне за превоз воде за наводњавање  |

Табела 2: Подстицаји и прихватљиве инвестиције за развој и унапређење примарне сточарске производње на пољопривредним газдинствима младих пољопривредника

|  |  |  |
| --- | --- | --- |
| Редни број  | Врста подстицаја  | Прихватљиве инвестиције  |
| Подстицаји и прихватљиве инвестиције за набавку нове опреме и машина за развој и унапређење примарне пољопривредне производње у сточарству  |
| 1. | Подстицаји за инвестиције за набавку нове опреме и машина за припрему, дистрибуцију и складиштење концентроване и кабасте сточне хране | 1) Балирке и ролбалирке2) Машине за сабијање односно паковање кабасте сточне хране3) Самоутоварне приколице за прикупљање, превоз и истоварањесена 4) Елеватори за утовар бала на приколице5) Прикључне тракторске машине за припрему силаже - силажни комбајн 6) Прикључне тракторске косачице7) Прикључни сакупљачи и растурачи сена8) Микс приколице9) Мешаоне за припрему концентроване сточне хране10) Електричне ограде (за гајење на пашњацима)11) Термо-појилице за пашњачки начин држања животиња 12) Мобилни соларни агрегати (за гајење на пашњацима)  |
| 2. | Подстицаји за инвестиције за набавку нове опреме и машина за манипулацијуи дистрибуцију чврстог, полутечног и течног стајњака | 1) Приколице за дистрибуцију чврстог стајњака2) Цистерне за дистрибуцију течног стајњака3) Предњи и задњи тракторски утоваривачи (прикључна машина)4) Компактни самоходни утоваривач стајњака (боб цат)  |
| 3. | Подстицаји за инвестиције за набавку нове опреме којом се штити добробит животиња | 1) Машинице за шишање оваца 2) Опрема за орезивање папака3) Боксови за орезивање папака 4) Ножеви - леви и десни 5) Клешта, велика и мала6) Машина за оштрење ножева 7) Брусилица  |
| 4. | Подстицаји за инвестиције за набавку нове опреме за вагање, усмеравање и обуздавање животиња | 1) Сточне ваге2) Рампе за утовар и истовар3) Торови за усмеравање и обуздавање животиња  |
| 5. | Подстицаји за инвестиције за набавку нове опреме за производњу конзумних кокошијих јаја | 1) Опрема за сортирање јаја2) Опрема за паковање јаја3) Опрема за чување јаја4) Опрема за узгој и држање кока носиља за производњу конзумних јаја  |

|  |  |  |
| --- | --- | --- |
| 6. | Подстицаји за инвестиције за набавку нове опреме и машина за пчеларство | Опрема за пчеларство: 1) Кошнице и делови кошница 2) Сатне основе произведене од пчелињег воска (максимално 0,75 кг по обележеној кошници)3) Центрифуге4) Електрични отклапач саћа 5) Каде за отклапање саћа 6) Електричне пумпе и пунилице за мед 7) Прохромска амбалажа за мед 8) Топионици за восак 9) Електрични декристализатор 10) Аутоматски сто за паковање меда 11) Сушара за полен 12) Стресач пчела и издувач пчела (тзв. ручни дувач за лишће) 13) Пчеларске ваге за мерење кошница 14) Контејнери за држање и транспорт пчела15) Дупликатори за мед, са или без мешача16) Контејнери и платформе за држање и транспорт пчела17) Све врсте приколица за моторна возила за превоз кошница, контејнера и платформи 18) Млин за шећер и машине за израду теста (погача) за дохрану пчела 19) Ручна преса за сатне основе  |

**Прилог 2**

**ИЗЈАВА ДОБАВЉАЧА**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| Подаци о добављачу и предрачуну  |
| Пословно име/име и презиме и седиште/пребивалиште добављача:  |    |
| Матични број/ЈМБГ:  |    |
| Порески идентификациони број:  |    |
| Претежна делатност добављача регистрована код Агенције за привредне регистре:  |    |
| Број и датум издавања предрачуна:  |    |
| Предрачунска цена без ПДВ:  |    |
| Укупна предрачунска цена:  |    |

Као добављач у складу са прописом којим се уређују подстицаји програмима за диверсификацију дохотка и унапређење квалитета живота у руралним подручјима кроз подршку младим пољопривредницима, под пуном законском, моралном, материјалном, кривичном и сваком другом одговорношћу ИЗЈАВЉУЈЕМ - да могу извршити испоруку предмета инвестиције из предрачуна број \_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_ године\*, у року од 150 дана од дана издавања овог предрачуна, - да са подносиоцем пријаве на конкурс \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\*\* нисам у својству повезаног лица. Име и презиме добављача, односно одговорног лица добављача:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(попунити читко штампаним словима)*Својеручни потпис добављача, односно одговорног лица добављача:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *Уписати:\* број и датум предрачуна\*\* име, презиме и пребивалиште подносиоца пријаве на конкурс за одобравање права на подстицаје у складу са прописом којим се уређују подстицаји програмима за диверсификацију дохотка и унапређење квалитета живота у руралним подручјима кроз подршку младим пољопривредницима.* |

**Прилог 3**

**ИЗЈАВА ПОДНОСИОЦА ПРИЈАВЕ НА КОНКУРС О БРОЈУ ЧЛАНОВА УЖЕ ПОРОДИЦЕ**

|  |  |
| --- | --- |
| Име и презиме подносиоца пријаве на конкурс  |   |
| ЈМБГ подносиоца пријаве на конкурс  |   |
| Брачни друг (заокружити)  | 1) да2) не  |
| Уколико је одговор на претходно питање ДА, навести име и презиме и ЈМБГ брачног друга  | Име и презиме:  |
| ЈМБГ:  |
| Број деце рођене у браку која живе у истом домаћинству са подносиоцем пријаве на конкурс:  |   |
| Број деце рођене ван брака која живе у истом домаћинству са подносиоцем пријаве на конкурс:  |   |
| Број усвојеника који живе у истом домаћинству са подносиоцем пријаве на конкурс:  |   |
| Број пасторака који живе у истом домаћинству са подносиоцем пријаве на конкурс:  |   |
| Укупан број чланова уже породице који живе у домаћинству подносиоца пријаве на конкурс:  |   |

|  |
| --- |
| **Потпис подносиоца пријаве на конкурс** |
| Под пуном законском, моралном, материјалном, кривичном и сваком другом одговорношћу ИЗЈАВЉУЈЕМ да сам пре попуњавања изјаве исту пажљиво прочитао и разумео, као и да су сви наведени подаци тачни. У\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_године. Име и презиме подносиоца пријаве на конкурс: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(попунити читко штампаним словима)*Својеручни потпис подносиоца пријаве на конкурс: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |

**Образац**

**ПРИЈАВА ЗА ОСТВАРИВАЊЕ ПОДСТИЦАЈА ЗА ПОДРШКУ ПРОГРАМИМА КОЈИ СЕ ОДНОСЕ НА ДИВЕРСИФИКАЦИЈУ ДОХОТКА И УНАПРЕЂЕЊЕ КВАЛИТЕТА ЖИВОТА У РУРАЛНИМ ПОДРУЧЈИМА КРОЗ ПОДРШКУ МЛАДИМ ПОЉОПРИВРЕДНИЦИМА**

|  |  |
| --- | --- |
| Број пријаве на конкурс *(попуњава Управа)* |    |
| **Подаци о подносиоцу пријаве на конкурс** |
| Име и презиме:  |    |
| ЈМБГ:  |    |
| Да ли сте запослени *(заокружити):* | 1) да  |
| 2) не  |
| Ако је одговор на претходно питање ДА, запослење је остварено на следећи начин *(заокружити):* | 1) неодређено време  |
| 2) одређено време  |
| 3) на основу уговора о делу и/или др.  |
| Колико дуго сте непрекидно запослени:  | година:  |    |
| месеци:  |    |
| дана:  |    |
| Број регистрованог пољопривредног газдинства:  |    |
| Адреса пребивалишта  | општина:  |    |
| место:  |    |
| улица и број:  |    |
| поштански број:  |    |
| Контакт телефон:  |    |
| Е маил адреса:  |    |
| Број наменског рачуна и назив банке:  |    |
|    |
| Датум рођења подносиоца пријаве на конкурс:  |    |
| Стечено образовање *(заокружити):* | 1) средње  |
| 2) високо  |
| Назив образовног профила:  |    |
| Датум од када је подносилац пријаве на конкурс уписан у Регистар као носилац, односно члан комерцијалног породичног пољопривредног газдинства:  |    |

|  |
| --- |
| **Основни подаци о врсти програма, врсти подстицаја и прихватљивих инвестиција** |
| Врста програма за диверсификацију дохотка и унапређење квалитета живота у руралним подручјима кроз подршку младим пољопривредницима *(заокружити):* | 1. Подстицаји програму за подршку инвестицијама за развој и унапређење примарне биљне производње на пољопривредним газдинствима младих пољопривредника  |
| 2. Подстицаји програму за подршку инвестицијама за развој и унапређење примарне сточарске производње на пољопривредним газдинствима младих пољопривредника  |
| 3. Подстицаји програму за подршку инвестицијама за развој и унапређење примарне сточарске производње кроз набавку квалитетних приплодних грла на пољопривредним газдинствима младих пољопривредника  |
| Врста подстицаја програму за подршку инвестицијама за развој и унапређење примарне биљне производње на пољопривредним газдинствима младих пољопривредника *(заокружити):* | За набавку:1) нове опреме и машина за примарну производњу биљака у заштићеном простору2) нове опреме и машина за примарну производњу воћа и грожђа3) нове опреме и машина за примарну производњу поврћа, цвећа, ароматичног и лековитог биља4) нове опреме и машина за убирање воћа, грожђа, поврћа, цвећа, ароматичног и лековитог биља5) нове опреме и машина за примарну производњу житарица, индустријског и крмног биља6) нове опреме и машина за обраду земљишта, заштиту биљака (од болести, корова и штеточина), прихрањивање/ђубрење и транспорт примарних пољопривредних производа7) нове опреме и машина за наводњавање усева у примарној биљној пољопривредној производњи  |
| Врста подстицаја програму за подршку инвестицијама за развој и унапређење примарне сточарске производње на пољопривредним газдинствима младих пољопривредника *(заокружити):* | За набавку:1) нове опреме и машина за припрему дистрибуцију и складиштење концентроване и кабасте сточне хране2) нове опреме и машина за манипулацију и дистрибуцију чврстог, полутечног и течног стајњака3) нове опреме којом се штити добробит животиња4) нове опреме за вагање, усмеравање и обуздавање животиња5) нове опреме за производњу конзумних кокошијих јаја6) нове опреме и машина за пчеларство  |
| Врста подстицаја програму за подршку инвестицијама за развој и унапређење примарне сточарске производње кроз набавку квалитетних приплодних грла на пољопривредним газдинствима младих пољопривредника *(заокружити):* | За набавку:1) грла говеда, и то:(1) јуница млечних и комбинованих раса старости од 12 до 31 месец у моменту издавања рачуна о набавци(2) јуница товних раса старости од 12 до 34 месеца у моменту издавања рачуна о набавци(3) бикова товних раса старости од 12 до 34 месеца у моменту издавања рачуна о набавци2) грла оваца и коза, и то:(1) оваца - двиски старости од шест до 18 месеци у моменту издавања рачуна о набавци(2) коза - двиски старости од шест до 18 месеци у моменту издавања рачуна о набавци(3) двизаца оваца, односно коза старости од шест до 18 месеци у моменту издавања рачуна о набавци3) грла свиња, и то:(1) назимица старости од седам до 12 месеци у моменту издавања рачуна о набавци(2) супрасних назимица од девет до 12 месеци у моменту издавања рачуна о набавци(3) нерастова старости од седам до 12 месеци у моменту издавања рачуна о набавци4) селекционисаних пчелињих матица  |
| Врсте прихватљивих инвестиција у складу са Прилогом 1 овог правилника *(набројати уколико их има више)*:  |   |

|  |
| --- |
| **Основни подаци о предмету инвестиције** |
| Пословно име/име и презиме добављача предметне инвестиције *(уколико их има више набројати све у зависности од предмета инвестиције):* |    |
|    |
|    |
|    |
|    |
| Пун и тачан назив предмета инвестиције *(из предрачуна, набројати све предметне инвестиције):* |    |
|    |
|    |
|    |
|    |
| Тип, модел, серијски број, односно категорија *(уколико су у питању квалитетна приплодна грла):* |    |
|    |
|    |
|    |
|    |
| Година производње/старост *(уколико су у питању квалитетна приплодна грла):* |    |
|    |
|    |
|    |
|    |
| **Основни подаци о добављачу и предрачуну:** |
| Пословно име/име и презиме, седиште/пребивалиште добављача, матични број, односно ЈМБГ добављача, ПИБ добављача *(набројати уколико их има више):* |    |
|    |
|    |
|    |
|    |
| Број и датум издавања предрачуна *(набројати уколико их има више):* |    |    |
|    |    |
|    |    |
|    |    |
|    |    |
| Предрачунска цена без ПДВ и укупна предрачунаска цена *(са ПДВ):* |    |    |
|    |    |
|    |    |
|    |    |
|    |    |
| Укупна предрачунска вредност без ПДВ:  |    |
| Укупна предрачунска вредност са ПДВ:  |    |

|  |
| --- |
| **Основни подаци о инвестицији** |
| Дати опис пословне идеје у вези са планираном инвестицијом (у шта ће се инвестирати, због чега и сл.):  |    |
| Навести који је циљ инвестиције:  |    |
| Објаснити које резултате/економске ефекте (на газдинство, производњу, стандард, запошљавање и др.) очекујете после реализације инвестиције за коју се подноси пријава на конкурс:  |    |
| Навести производе које ће газдинство производити по завршетку инвестиције:  |    |
| Навести разлоге због којих сте се одлучили за набавку предметне инвестиције:  |    |
| Навести начин продаје поменутих производа (директна продаја крајњем купцу, продаја прерађивачу, извознику, продаја откупљивачу, на пијаци, за сопствене потребе и сл.):  |    |
| Навести главне купце производа произведених на газдинству:  |    |
| Да ли постоји неки начин промоције (рекламирања) производа и који:  |    |
| Навести који чланови уже породице учествују у раду пољопривредног газдинства:  |    |

|  |
| --- |
| **Преглед трошкова предмета инвестиције** |
| Редни број  | Назив инвестиције (са предрачуна)  | Јединица мере  | Количина /број  | Јединична цена без ПДВ  | Вредност без ПДВ  | Учешће министарства (у динарима)  | Сопствена средства(у динарима)  |
| 1.  |    |    |    |    |    |    |    |
| 2.  |    |    |    |    |    |    |    |
| 3.  |    |    |    |    |    |    |    |
| 4.  |    |    |    |    |    |    |    |
| 5.  |    |    |    |    |    |    |    |
| 6.  |    |    |    |    |    |    |    |
| 7.  |    |    |    |    |    |    |    |
| 8.  |    |    |    |    |    |    |    |
| 9.  |    |    |    |    |    |    |    |
| 10.  |    |    |    |    |    |    |    |
| **Укупно (динара):** |    |    |    |

|  |
| --- |
| **Потпис подносиоца пријаве на конкурс** |
| Под пуном законском, моралном, материјалном, кривичном и сваком другом одговорношћу ИЗЈАВЉУЈЕМ да сам пре попуњавања Обрасца исти пажљиво прочитао и разумео, као и да су сви наведени подаци тачни. У\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_године.

|  |  |  |
| --- | --- | --- |
| Име и презиме подносиоца пријаве на конкурс:  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |   |
|    | *(попунити читко штампаним словима)* |   |

Својеручни потпис подносиоца пријаве: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |

*Напомена:* Читко попуњен и потписан, образац пријаве на конкурс, са прописаном документацијом, доставља се у затвореној коверти, на адресу: Министарство пољопривреде, шумарства и водопривреде - Управа за аграрна плаћања, 11050 Београд Булевар краља Александра 84, са назнаком: "Пријава на конкурс за коришћење подстицаја програмима за диверсификацију дохотка и унапређење квалитета живота у руралним подручјима кроз подршку младим пољопривредницима".